**Zariadenie sociálnych služieb Ďurďošík n.o., Ďurďošík 150, 044 45 Bidovce**

**Od 8. mája** **2021** budú umožnené návštevy prijímateľov sociálnych služieb

vo **vonkajších priestoroch zariadenia**.

**1 NÁVŠTEVNÝ PORIADOK V ZARIADENÍ SOCIÁLNYCH SLUŽIEB**

**ĎURĎOŠÍK N.O.**

Návštevy príbuzných a blízkych osôb prijímateľov v zariadeniach sa realizujú v súlade s aktuálnymi podmienkami uvedenými vo vyhláške Úradu verejného zdravotníctva Slovenskej republiky, s pandemickým plánom, so semafórmi pre jednotlivé druhy sociálnych služieb a v súlade s aktuálnym krízovým plánom zariadenia.

**2 VYMEDZENÝ PRIESTOR NA REALIZÁCIU NÁVŠTEV PRIJÍMATEĽOV SOCIÁLNYCH SLUŽIEB ZARIADENIA**

Za účelom umožnenia návštev prijímateľov sociálnych služieb bude využívaný areál zariadenia a altánok v areáli zariadenia. Počet návštevníkov na jedného prijímateľa je určený maximálne na dve osoby. Maximálny počet návštev v priebehu jednej hodiny je stanovený pre 3 prijímateľov. Frekvencia návštev u jedného prijímateľa je stanovená 1 krát týždenne. Samotná návšteva môže trvať najdlhšie 40 minút. 20 minút je určených na dodržanie hygienicko-epidemiologických opatrení na zamedzenie šírenia nákazy COVID - 19. Jedna návšteva bude realizovaná v altánku, dve návštevy na voľnom priestranstve, ktorý je na tento účel vyhradený (priestor pred kanceláriou a priestor pred výťahom).

**3 ČAS NÁVŠTEV**

Návšteva vo vonkajších priestoroch zariadenia bude vopred telefonicky dohodnutá na tel.čís.: **0911 922 424** v čase **od 8,00 hod. – do 12,00 hod**.

***Návštevné hodiny sú stanovené na:***

**od 09,00 hod. - do 09,40 hod.**

**od 10,00 hod. - do 10,40 hod.**

**od 13,00 hod. - do 13,40 hod.**

**od 14,00 hod. – do 14,40 hod.**

Návštevníci pred vstupom do vonkajších priestorov zariadenia budú informovaní o:

* aktuálnych hygienicko-epidemiologických opatreniach,
* povinnosti podpísať dennú evidenciu návštev a čestné prehlásenie o zdravotnom stave návštevníka.
* vstup do priestorov bude návšteve umožnené len s prekrytými hornými dýchacími cestami (podľa aktuálneho usmernenia FFP2) a počas celej doby návštevy,
* návšteva je povinná dodržiavať sociálnu izoláciu od iných osôb mimo navštevovanej osoby
* pri vstupe do priestorov a z priestorov návšteva použije dezinfekčný prípravok na ruky,
* návštevník je povinný preukázať sa potvrdením o negatívnom PCR /antigénovom teste nie staršom ako 24 hodín, alebo potvrdením o očkovaní,
* pred vstupom do zariadenia bude každému návštevníkovi zmeraná bezkontaktným teplomerom telesná teplota. V prípade zvýšenej teploty alebo príznakov respiračného ochorenia návštevníkovi nebude umožnená návšteva,
* v prípade, že návštevník odmieta dodržiavať nastavené hygienické opatrenia poskytovateľa, má poskytovateľ možnosť návštevu prerušiť.

Dodržiavanie uvoľňovania opatrení umožňujúce návštevy prijímateľov sociálnych služieb sú priamo závislé od vývoja v epidemickej situácii, od jednotlivých rozhodnutí krízového štábu, hlavného hygienika SR a od priebehu vývoja ochorenia COVID -19.

PhDr. Nadežda Repčíková

riaditeľka ZSS